અમે પત્રકાર છીએ, અમારૂ કામ ખબર રાખવાનું અને ખબર આપવાનું છે, બીજી શબ્દોમાં કહીએ તો અમે રાજકારણીઓના બારોટ છીએ, આજે પણ બારોટ કુળના અનેક લોકો વંશાવલી રાખવાનું કામ કરે છે , લગભગ તેવુ જ કામ અમે કરી છીએ અમે રાજકારણીઓની વંશાવેલી અને કુંડળીઓ બનાવીએ છીએ, જે અમારો ધંધો છે અને અમે કરતા રહીશુ, અમારૂ કામ પ્રશ્ન પુછવાનું છે, હજી થોડા મહિના પહેલા અમે તમને મળતા અને પ્રશ્ન પુછતાં ત્યારે તમે બહુ રાજી થતાં હતા, ત્યાર પછી તમે અમને ચ્હા પાણી પીવડાવવી રવાના કરતા હતા, મને પેલો તમારો વિડીયો હજી યાદ છે, તમે એક જાહેરસભામાં બોલ્યા હતા, ત્યારે તમને સાંભળનાર હસી હસી બેવડા વળી ગયા હતા, તમારી પાછળ મંચ ઉપર બેઠેલા અર્જુન મોઢવાડીયા સહિત બધા ખડખડાટ હસતા હતા